દિલ્હીના ઇતિહાસમાં એવું પહેલાં ક્યારેય થયું નથી કે રાષ્ટ્રીય સ્વયંસેવક સંઘના સર સંઘચાલકને સાંભળવા માટે સતત ત્રણ દિવસ દેશના બુદ્ધિજીવીઓ, રાજદૂતો, કલાધર્મીઓ અને વિભિન્ન પંથોના શિરોમણિ સંતો આવ્યા અને રોજે રોજ અગાઉના દિવસ કરતાં વધારે શ્રોતા ઊમટ્યા. મોહન ભાગવતના ત્રિદિવસીય સંબોધનમાં અસાધારણ અને અભૂતપૂર્વ એવું શું હતું કે દેશના કરોડો લોકોએ વિવિધ ચેનલો પર એમને સાંભળ્યા અને હકીકતમાં સંઘ ક્યા મૂલ્યબોધમાં વિશ્વાસ ધરાવે છે અને ભવિષ્યના ભારત અંગે શું દૃષ્ટિ છે તે વિષે જાણ્યું. અહીં ફક્ત એક સંગઠનને સાંભળવા શ્રોતાઓ એકત્ર થયા નહતા. પરંતુ શક્તિસંપન્ન અને ભારતના વિવિધ ક્ષેત્રોમાં પોતાના સંગઠન અને જનપ્રવાહના બળ પર નવા એજન્ડાને નક્કી કરનાર વિશ્વના સૌથી મોટા હિન્દુ આંદોલનને સમજવાનો પ્રયાસ હતો, જે આઠ વર્ષ પછી પોતાનો શતાબ્દી ઉત્સવ મનાવવા જઈ રહ્યું છે..